|  |  |  |  |  |
| --- | --- | --- | --- | --- |
| Številka: | 43001-389/2021-10 |  | oznaka naročila: | A-167/21 G |
| Datum: | 26.10.2021 |  | MFERAC: | 2431-21-001430/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Gradnja kolesarske povezave Celje-Žalec** |

**JN006855/2021-B01 - A-167/21, datum objave: 07.10.2021**

**Datum prejema: 26.10.2021 09:18**

**Vprašanje:**

Spoštovani.  
  
Veza na odgovor št.6., ponovno opozarjamo: gre za pogoj, kjer gre za:  
  
- nesorazmernost med pogoji znotraj enega pogoja; namreč novogradnja ni enako rekonstrukciji jeklenega ali sovprežnega mostu. To lahko velja za postavko iz pogoja a)Rekonstrukcijo ali novogradnjo državne ali lokalne ceste ali državnih ali lokalnih kolesarskih površin v vrednosti vsaj 1.000.000,00 EUR (brez DDV), kjer gre za jasno definiran pogoj z definirano vrednostjo, kjer so tudi postavke izvedbene postavke lahko primerljive kot npr. izkopi, zasipi, planiranje itd.  
Ne more pa veljati za pogoj iz točke b) novogradnjo ali rekonstrukcijo vsaj enega jeklenega ali sovprežnega (jeklo in beton) premostitvenega objekta s svetlim razponom vsaj 30,0 m med krajnima opornikoma.  
Novogradnja je namreč v tem primeru jasno definirana, jasno je definiran tudi obseg del oziroma dolžina novozgrajenega mostu(30m). To pa NIKAKOR ne velja za pojem rekonstrukcije, kjer se lahko ponudniki zagovarjajo z barvanjem jeklene konstrukcije, zamenjavo vijakov, zamenjavo HI na objektu, sanacijo betona, sanacijo asfalta,...kar nikakor ni primerljivo s pogojem novogradnje iz iste točke in ni primerljivo z deli iz predmetnega JN, ki se zahtevajo za izvedbo.  
  
- nesorazmernost pogoja iz točke b) glede na zahtevnost in način izvedbe razpisanega javnega naročila.  
Izvajala se bo novogradnja mostov in ne rekonstrukcija. Kot ponudnik se zavedamo kaj pomeni pojem rekonstrukcije v tretjem odstavku 18. člena Zakona o cestah, obenem pa ponovno opozarjamo da gre za nedefiniran pogoj-brez obsega del, brez vrednosti, teže konstrukcije,... in omogoča široke možnosti za zagotovitev takšnega pogoja.  
Zato naročnika ponovno opozarjamo, da popravi in jasno definira pogoj iz točke b),"pojem rekonstrukcija" ki bo sorazmeren z deli iz predmetnega JN in sorazmeren s pojmom iz iste točke "novogradnja".

**Odgovor:**

Naročnik bo kot rekonstrukcijo upošteval referenčne posle pri katerih je bilo pri referenčnem objektu zamenjanih ali dodanih vsaj 10 t jeklenih nosilnih elementov.

Temu ustrezno bodo dopolnjena Navodila za pripravo ponudbe v točkah 3.2.3.4 in 3.2.3.5.